Document ID: /roh_data/filtered/fineweb-2-filterrobots_roh.jsonl.gz/238

Mustér sa prepara per l’elita da parasguladers
- Venderdi, 7.8.2015, 21:13
In’emna èsi da vesair a Mustér e conturn blers tachels da tuttas colurs vid il tschiel. L’elita mundiala da parasguladers sa mesira durant in’emna en differentas cursas.
L’Uniun Disentis Open vegn tranter auter sustegnida dals Surselva Flaigers, l’uniun da parasguladers indigena. Els sa gidan cun metter a disposiziun l’infrastructura ch’i basegna. Sco quai che Marc Demont, il president dals Surselva Flaigers e commember dal comité d’organisaziun di, tanscha quai davent dal drizzar en il biro da cursa, sur ils plazs d’atterrar e da partenza fin tar far transports cun ils pilots. En tut vegnan var 40 persunas a sa gidar durant las cursas da la cuppa mundiala da parasguladers.
Var 120 dals megliers parasguladers dal mund vegnan a sa participar a las differentas cursas. Igl è l’emprima giada ch’ins po manar atras a Mustér cursas da la cuppa mundiala. Tenor Martin Scheel, l’iniziant ed organisatur, tutga Mustér tar las meglras regiuns da sgular da l’entir mund.